laion/Wikipedia-Exotic huggingface dataset:
ג'ון קונצ'אר

ג'ון קונצ'אר (באנגלית: John Konchar; נולד ב-22 במרץ 1996) הוא כדורסלן אמריקאי המשחק בקבוצת ממפיס גריזליס מליגת ה-NBA, בעמדות הקלע והסמול פורוורד. קונצ'אר נולד במערב שיקגו, אילינוי, ובין השנים 2015–2019 למד באוניברסיטת פרדו בפורט ויין. לאורך ארבע עונותיו בקבוצת הכדורסל של האוניברסיטה רשם ממוצעים של 15.5 נקודות, 8.6 ריבאונדים, 4.2 אסיסטים ו-2.0 חטיפות למשחק. לאחר שלא נבחר בדראפט ה-NBA‏ 2019, חתם קונצ'אר על חוזה דו-כיווני בממפיס גריזליס. שנה לאחר מכן, בנובמבר 2020, חתם בממפיס על חוזה NBA סטנדרטי ל-4 עונות. ב-10 באפריל 2022 השיג "טריפל דאבל", כשקלע 17 נקודות, אסף 13 ריבאונדים ומסר 10 אסיסטים במשחק מול בוסטון סלטיקס. ביולי 2022 חתם על הארכת חוזה בגריזליס ל-3 עונות נוספות (החל מעונת 2024/2025) בסך כ-19 מיליון דולר. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN Grizzlies re-sign John Konchar to multi-year contract John Konchar agrees to 3-year, $19 million extension with Memphis Grizzlies
קפיטני

קפיטני (בלוקסמבורגית: Capitani) היא סדרת דרמת פשע לוקסמבורגית ששודרה בין השנים 2019–2021. הסדרה עוקבת אחר קורותיו של לוק קפיטני, בלש במשטרת לוקסמבורג. לסדרה שתי עונות. העונה הראשונה שודרה בערוץ RTL הלוקסמבורגי, ולאחר סיומה נרכשה הסדרה בידי נטפליקס. זו סדרת הנטפליקס הראשונה בלוקסמבורג. העונה השנייה שודרה במקביל ב-RTL ובנטפליקס. לוק קפיטני (לוק שילץ) בלש ותיק ומנוסה במשטרת לוקסמבורג, נקרא לחקור מוות של נערה בשם ג'ני אנגל בכפר מבודד בצפון המדינה. חוברים אליו שני שוטרים מקומיים: אלזה ליי (סופיה מוזל) וג'ואי מורס (ג'ואי דננוואלד). השלושה מנסים לפענח את המקרה, אולם עד מהרה מתגלה ששום דבר בכפר המבודד אינו כפי שהוא נראה, וכל אחד בכפר מסתיר סודות. במקביל, קפיטני נאלץ להתמודד עם שדים מעברו שחוזרים להופיע בחייו. העונה השנייה מתרחשת ארבע שנים לאחר סיום אירועי העונה הקודמת. קפיטני עזב את משטרת לוקסמבורג, והוא עובד כעת כבלש פרטי בלוקסמבורג סיטי. הוא נשכר בידי מנהלת של אחד מבתי הבושת הגדולים בעיר, במטרה לחקור רצח אלים של אחת העובדות. כתוצאה מכך הוא נקלע לרשת של תככים ומזימות על השליטה בעולם הפשיעה בעיר. לוק קפיטני (לוק שילץ) – בלש ותיק ומנוסה במשטרת לוקסמבורג. בעונה השנייה עוזב את המשטרה ועובר לעבוד כבלש פרטי. אלזה ליי (סופיה מוזל) – שוטרת מהכפר מאנשייד שבצפון לוקסמבורג, שמצטרפת אל קפיטני בחקירת רצח ג'ני אנגל. בעונה השנייה, עובדת במשטרת לוקסמבורג סיטי ועוקבת אחר כנופיות סחר בסמים. ג'ואי מורס (ג'ואי דננוואלד) – שוטר במשטרת מאנשייד, שמסייע לקפיטני וליי בחקירת רצח ג'ני אנגל. "קפיטני", במסד הנתונים הקולנועיים IMDb (באנגלית) "קפיטני", באתר נטפליקס "קפיטני", באתר Rotten Tomatoes (באנגלית) "קפיטני", במסד הנתונים הקולנועיים KinoPoisk (ברוסית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קפיטני".
אלקסטיס

אלקסטיס (ביוונית: Ἄλκηστις) היא נסיכה במיתולוגיה היוונית, הנודעת באהבתה לבעלה ואשר קורות חייה מסופרים בביבליותקה (פסאודו-אפולודורוס) וגרסת מותה וחזרתה לעולם החיים במחזה של אוריפידס הקרוי על שמה. אלקסטיס, ביתו של פליאס, מלך איולקוס ואשתו של אדמטוס ואימו של אומלוס שהשתתף במצור על טרויה. אלקסטיס נודעה ביופיה ורבים חיזרו אחריה, אביה הכריז שרק הראשון שיצליח לרתום אריה וחזיר (או דוב בכמה גרסאות) למרכבה יזכה בידה. אדמטוס הצליח בכך בעזרת אפולו אשר הועסק אצלו כרועה צאן בשנת הרחקתו מהאולימפוס כעונש על הריגת נחש הפיתון. בהקרבת הקורבנות לאלים לאחר החתונה אדמטוס שכח להקריב קורבן כפי שנדרש לארטמיס ולכן הוא מצא במיטת הכלולות נחשים מפותלים, דבר שאדמטוס פירש כמותו הקרב. אפולו נחלץ שוב לעזרתו וגרם למוירות להשתכר והוציא מהם הבטחה שאם משהו יתנדב למות במקום אדמטוס הם יתירו זאת. כשהמות התקרב לא נמצא מתנדב, אקלסטיס התנדבה. בהמשך הרקולס שזכה לארוח נדיב מצד אדמטוס חרף האבל הכבד גמל לאדמטוס בהשבת אלקטיס מעולם המתים לאחר ניצחון במאבק עם תנטוס. נכתבו אופרות הקרויות על שמה על ידי ז'אן-בטיסט לולי, ועל ידי כריסטוף ויליבלד גלוק. חנוך לוין כתב וביים את המחזה "כולם רוצים לחיות" בהשראת אלקסטיס מאת אוריפידס. אלקסטיס מתנדבת, פרסקו מהמאה ה-1 מבית המשורר הטראגי בפומפיי, במוזיאון הלאומי לארכאולוגיה של נאפולי מיתוס אלקסטיס בסרקופג מהמאה ה-2 במוזיאוני הוותיקן הרקולס נלחם בתנטוס להשבת אלקסטיס לעולם החיים מאת פרדריק לייטון במוזיאון ואדסוורת אתניאום אדמטוס מתאבל על מותה של אלקסטיס מאת יוהאן היינריך טישביין (אנ') אדמטוס מתאבל על מותה של אלקסטיס מאת ז'אן פרנסואה פייר פיירון במוזיאון הלובר המאבק בין הרקולס ותנטוס על אלקסטיס מאת יוהאן היינריך טישביין חטיפת אלקסטיס על ידי הרקולס מאת פול סזאן במוזיאון פיצוויליאם מדיה וקבצים בנושא אלקסטיס בוויקישיתוף אלקסטיס, באתר אנציקלופדיה בריטניקה (באנגלית) אלקסטיס, באתר אנציקלופדיית ההיסטוריה העולמית (באנגלית)
בן עמי גפני

בן עמי גפני היה קלע פאראלימפי נציג ישראל במשחקים הפאראלימפיים ארנהם (1980). בשנת 1942 הצטרף לאצ"ל ושירת עם שני אחיו גרשון ואליעזר. בשיא פעילותו היה האחראי הראשי על נשקים באזור תל אביב ולקח חלק בהעברת התחמושת וחומרי נפץ לפעולות התקפת שדות התעופה הבריטיים, הפריצה לכלא עכו ופיצוץ בית הבולשת הבריטית בחיפה. בזמן התקפת האצ"ל על יפו נפצע בידו מכדור. בהמשך שירת בחיל ההנדסה כחבלן וביוני 1948 נפצע מפיצוץ מוקש ליד בית חאנון ורגלו נקטעה מתחת לברך. במשחקים הפאראלימפיים ארנהם (1980) התחרה בקליעה בתחרות אקדח אוויר ודורג במקום ה-11 עם 343 נקודות. גפני היה ממקימי לונה פארק תל אביב בשטח יפו בשנת 1950 ועמד בראש הצוות הטכני של המקום. פירוט השתתפותו בתחרויות המשחקים הפאראלימפיים באתר הרשמי של IPC (באנגלית) ערך זה הוא קצרמר בנושא ספורט. אתם מוזמנים לתרום לוויקיפדיה ולהרחיב אותו.
The Singles Collection Volume 3

The Singles Collection Volume 3 הוא מארז תקליטורים במהדורה מוגבלת ששוחרר על ידי להקת הרוק הבריטית, Queen בשנת 2010. מארז זה מהווה לחלק השלישי בסדרת מארזי תקליטורים שהוצאו על ידי הלהקה בשנים 2008–2010 תחת השם The Singles Collection. בשנת 2008, בריאן מיי ורוג'ר טיילור החליטו להוציא לאור סדרת מארזי תקליטורים בת ארבעה חלקים, אשר כל אחד מהם מכיל סינגלים מתקופה אחרת של הלהקה. המארז השלישי בסדרה כולל 13 תקליטורים, אשר כל אחד מהם מכיל 2 עד 3 גרסאות מחודשות לשירים ששוחררו על ידי הלהקה בשנים 1984–1989. התקליטורים מהווים מעין רימייק לתקליטי הסינגלים המקוריים של הלהקה, כיוון שמאוד מזכירים אותם באריזת הקרטון הדומה לזו של התקליט, ועל התקליטורים הדפסות דומות לאלה שעל התקליטים המקוריים. מידע על האלבום The Singles Collection Volume 3 באתר MusicBrainz
אבני דומינו (עוגה)

עוגות אבני דומינו או דומינושטיין (בגרמנית: Dominostein; שפירושו אכן "אבן (אריח) דומינו") הן מסוג הממתקים שנמכרים בעיקר בעונת חג המולד בגרמניה ובאוסטריה. עוגות אבני דומינו הן מוצר קונדיטוריה שכבתי, הקשורה לעוגת נפוליאון, עוגת אופרה, עוגת פונץ', ועוגיות ג'אפה. לאבני דומינו יש בסיס של לבקוכן, שכבה אמצעית של ג'לי (למשל מדובדבנים חמוצים או ממשמשים), ושכבה עליונה של מרציפן או פרסיפאן (Persipan). הוא מצופה בשוקולד מריר (בדרך כלל). עוגות אבני דומינו הומצאו בשנת 1936 על ידי הרברט ונדלר (1912–1998) בדרזדן. בגלל המחסור במזון במהלך מלחמת העולם השנייה, הוא התכוון שעוגות קטנות אלה תהיינה בתקופה זו אלטרנטיבה במחיר נמוך יותר לפרליני שוקולד היקרים יותר שלו. העוגות אכן הפכו לפופולריות כנוטפרלין (פרלין מצוקה או פרלין חירום). המתכון המקורי של ונדלר השתמש ב-Pulsnitzer Pfefferkuchen (ג'ינג'ר מפולשניץ). המפעל של ונדלר נהרס במלחמת העולם השנייה ונבנה מחדש ב-1952. בשנת 1972, החברה שלו הולאמה במהלך השלטון הקומוניסטי בגרמניה המזרחית. הממשלה החזירה את החברה לוונדלר ב-1990 במהלך איחוד גרמניה מחדש. בשנת 1996 רכשה Dr. Quendt GmbH & Co. KG, שבסיסה בדרזדן, את החברה ואת המתכון המקורי של אבני דומינו. עד אז הקונדיטוריה הפכה פופולרית ברחבי גרמניה, במיוחד במהלך חג המולד. חברת ד"ר קונדט עדיין מייצרת ומוכרת את עוגות אבני דומינו המקוריות של ונדלר. יצרנים ומפיצים גרמניים אחרים כוללים את רשתות הסופרמרקטים אדקה, Favorina, Lambertz ו-Niederegger. קונדיטוריות קטנות בגרמניה מייצרות ומוכרות גם כן עוגות אבני דומינו, כולל וריאציות עם ג'לי תות שדה ונוגט. בארצות הברית, אלדי משווקת אותם כ"דומינוס שוקולד" תחת המותגים Deutsche Küche ו-Winternacht שלה. מדיה וקבצים בנושא אבני דומינו בוויקישיתוף "Dominostein: The Dresden Tricolor Confection Invented from Wartime Food Shortages". "BMEL - Lebensmittel-Kennzeichnung - Leitsätze für Feine Backwaren" [Guidelines for fine pastries]. www.bmel.de (בגרמנית). נבדק ב-2015-12-25. "Dresdner Dominosteine". www.landwirtschaft.sachsen.de (בגרמנית). אורכב מ-המקור ב-2015-12-26. נבדק ב-2015-12-25. "Deutsche Küche Chocolate Dominos". Aldi Things. "The Full Lineup of Aldi Winternacht Sweets". Aisle of Shame: Aldi Finds for Aldi Fans.
משאל העם בפולין (2023)

משאל העם בפולין הוא משאל עם שנערך בפולין ב-15 באוקטובר 2023, לצד הבחירות הפרלמנטריות בפולין (2023). משאל העם הוחרם על ידי מפלגות האופוזיציה העיקריות ושיעור ההצבעה בו היה 40% בלבד (לעומת יותר מ-70% בבחירות). כתוצאה מאי ההגעה לרף המינימלי של 50% אחוז הצבעה, התוצאות אינן מחייבות משפטית. במשאל העם נשאלו האזרחים ארבע שאלות: "האם אתה תומך בהפרטת מפעלים בבעלות המדינה לגופים זרים, מה שיוביל לאובדן השליטה של הפולנים על מגזרים אסטרטגיים בכלכלה?" "האם אתה תומך בהעלאת גיל הפרישה, והחזרת גיל הפרישה לגיל 67 לגברים ולנשים?" "האם אתה תומך בהסרת המכשול (אנ') על הגבול בין פולין לבלארוס?" האם אתה תומך בקליטתם של אלפי מהגרים בלתי חוקיים מהמזרח התיכון ואפריקה, בהתאם למנגנון הקליטה הכפויה שנכפתה על ידי הביורוקרטיה האירופית?" השאלות המוצעות ספג לביקורת על ידי מפלגות ופרשנים מהאופוזיציה. מפלגת השלטון חוק וצדק הואשמה בהסתה נגד מהגרים כדי להגביר את שיעור ההצבעה בקרב מצביעיה ביום הבחירות. החוק שונה זמן קצר לפני ההכרזה על משאל העם כדי לאפשר את קיומו באותו יום של הבחירות לפרלמנט. במדגם הבחירות של IPSOS (אנ') דווח כי אחוז ההצבעה במשאל העם עמד על כ-40%, מתחת לסף המינימלי של 50%, ועל כן משאל העם אינו מחייב. תוצאות ההצבעה הוכרזו בהודעת ועדת הבחירות של פולין ב-17 באוקטובר 2023: מאחר שאחוז ההצבעה לא עלה על הסף של מחצית מבעלי זכות הבחירה, בהתאם לחוקת הרפובליקה של פולין, תוצאת משאל העם לא מחייבת. "Poland to vote in privatisation referendum, likely alongside October election". Reuters (באנגלית). 2023-08-11. נבדק ב-2023-08-14. Telewizja Polska S.A, Strona główna - tvp.pl - Telewizja Polska S.A., www.tvp.pl (בפולנית) "Polish government unveils fourth referendum query on border barrier removal - English Section - polskieradio.pl". polskieradio.pl (בפולנית). נבדק ב-2023-08-24. "Last referendum question to concern barrier on Polish-Belarusian border: Def Min". tvpworld.com (בפולנית). נבדק ב-2023-08-24. "Parliament approves bill to hold referendum on October 15". tvpworld.com (בפולנית). נבדק ב-2023-08-24. "Wyniki głosowania w Referendum ogólnokrajowym 2023 r." referendum.gov.pl (בפולנית). נבדק ב-2023-10-18. "Results of voting in Nationwide Referendum 2023". referendum.gov.pl (באנגלית). נבדק ב-2023-10-18. Tilles, Daniel (2023-08-14). "Referendum to ask Poles if they support EU "imposing thousands of illegal immigrants"". Notes From Poland (באנגלית אמריקאית). נבדק ב-2023-08-14. Tilles, Daniel (2023-07-03). "Polish ruling party submits bill to allow EU migration referendum on election day". Notes From Poland (באנגלית). נבדק ב-2023-08-14. Wyniki referendum. Są dane exit poll - WP Wiadomości, web.archive.org, ‏2023-10-15 Radosław Opas (2023-10-15). "Wyniki referendum. Są dane exit poll". wiadomosci.wp.pl (בפולנית). אורכב מ-המקור ב-2023-10-15. נבדק ב-2023-10-15. "RELACJA. Wyniki exit poll. Znamy zwycięzcę". wpolityce.pl (בפולנית). אורכב מ-המקור ב-2023-10-15. נבדק ב-2023-10-15.
The Singles Collection Volume 4

The Singles Collection Volume 4 הוא מארז תקליטורים במהדורה מוגבלת ששוחרר על ידי להקת הרוק הבריטית, Queen בשנת 2010. מארז זה מהווה לחלק הרביעי והאחרון בסדרת מארזי תקליטורים שהוצאו על ידי הלהקה בשנים 2008–2010 תחת השם The Singles Collection. בשנת 2008, בריאן מיי ורוג'ר טיילור החליטו להוציא לאור סדרת מארזי תקליטורים בת ארבעה חלקים, אשר כל אחד מהם מכיל סינגלים מתקופה אחרת של הלהקה. המארז הרביעי בסדרה כולל 13 תקליטורים, אשר כל אחד מהם מכיל 2 עד 3 גרסאות מחודשות לשירים ששוחררו על ידי הלהקה בשנים 1989–1999. התקליטורים מהווים מעין רימייק לתקליטי הסינגלים המקוריים של הלהקה, כיוון שמאוד מזכירים אותם באריזת הקרטון הדומה לזו של התקליט, ועל התקליטורים הדפסות דומות לאלה שעל התקליטים המקוריים. המארז מכיל סינגלים מתוך האלבומים The Miracle משנת 1989, Innuendo משנת 1991, Made in Heaven משנת 1995, Queen Rocks משנת 1997 ו-Greatest Hits III משנת 1999. מידע על האלבום The Singles Collection Volume 4 באתר MusicBrainz האלבום The Singles Collection Volume 4 באתר Discogs
מלחמת הדביבונים

מלחמת הדביבונים (ביפנית: 平成狸合戦ぽんぽこ) הוא סרט פנטזיה בסגנון אנימה משנת 1994 שנכתב ובוים על ידי איסאו טקהאטה, הופק על ידי סטודיו ג'יבלי ומופץ על ידי טוהו. הקרנת הבכורה של הסרט התקיימה ביפן ב-16 ביולי 1994. עלילת הסרט, אשר מתרחשת בשנות ה-90 ביפן, מתמקדת בקהילת דביבונים ביפן אשר היער שבו הם גרים צפוי להרס בעקבות פיתוח עירוני של אותו האזור שצפוי להפוך לפרבר עצום. הדביבונים מחליטים לפעול בשיתוף פעולה נגד בני האדם במטרה לגרום להפסקת הבנייה. הסרט בוחן נושאים שונים כולל שימור הסביבה, ההתנגשות בין המסורת למודרנה, וההשלכות של התפתחות אנושית בלתי מבוקרת. מדיה וקבצים בנושא מלחמת הדביבונים בוויקישיתוף אתר האינטרנט הרשמי של מלחמת הדביבונים (ביפנית) "מלחמת הדביבונים", במסד הנתונים הקולנועיים IMDb (באנגלית) "מלחמת הדביבונים", באתר נטפליקס "מלחמת הדביבונים", באתר AllMovie (באנגלית) "מלחמת הדביבונים", באתר Rotten Tomatoes (באנגלית) "מלחמת הדביבונים", באתר Metacritic (באנגלית) "מלחמת הדביבונים", באתר HBO Max (באנגלית) "מלחמת הדביבונים", במסד הנתונים הקולנועיים KinoPoisk (ברוסית) ערך זה הוא קצרמר בנושא סרטים. אתם מוזמנים לתרום לוויקיפדיה ולהרחיב אותו.
תפוח אפוי גרמני

תפוחים גרמניים אפויים (בגרמנית: Bratapfel) הם מאכל גרמני של תפוחים אפויים. המאכל נאפה באופן מסורתי מתפוחי הזן בוסקופ (אנ') ההולנדי. ניתן להכין אותם עם מילויים רבים ושונים והם מנת חג המולד נפוצה. לעיתים קרובות הם מוגשים עם חביצת וניל. התפוח הוא הפרי שמגדלים בצורה הנרחבת ביותר בגרמניה, והוא המשמש להכנת מאכלים ומשקאות רבים במטבח הגרמני. תפוחים היו הפרי היחיד שגדל מקומית בגרמניה ונשמר במהלך חודשי החורף, מה שהפך תפוחים אפויים לבחירה חסכונית לקינוחי חג במסורת חג המולד של גרמניה או כמנה עיקרית מתוקה במזג אוויר קר. ניתן למלא את התפוחים השלמים לאחר הליבה במילויים שונים העשויים משקדים קצוצים, מרציפן, צימוקים, רום, חמאה, מיץ לימון, סוכר, תבלינים ומרכיבים נוספים. חלק מהגרסאות נאפות בתבנית אפייה עם יין לבן ודבש עד לריכוך. הם מוגשים בדרך כלל עם חביצת וניל או גלידה. ניתן לאפות תפוחים על גבי תנור עצים או בתנור בכלים עגולים מברזל, אמייל הנקראים "שניצרֵי תפוחים". לעלי הזה יש חוד במרכז שמבשל את התפוח המגולען מבפנים החוצה. שניצרים הם ככל הנראה המצאה גרמנית, שכבר לא נעשה בהם שימוש נרחב בגרמניה, אך עדיין נמצאה בקרב קהילות האמיש בארצות הברית. לבקוכן "German Baked Apples (Bratapfeln)". The Spruce Eats. Boone, Mary (15 בספטמבר 2011). Midwestern Recipes. Mitchell Lane Publishers. ISBN 9781612281650. {{cite book}}: (עזרה) Heinzelmann, Ursula (2008). Food Culture in Germany. ABC-CLIO. ISBN 9780313344947. "Baked Apples with Marzipan and Cranberry". The World Religions Cookbook. Greenwood Press. 2007. p. 63. ISBN 9780313342639. Baked Apples Offer a Taste of Germany "Baking Apples in a Schnitzer". Smithsonian Magazine. 6 בנובמבר 2009. {{cite web}}: (עזרה) ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
עבד אל-גליל אבו סמרה

מֻחַמַּד עַבְּד אלְ-גַלִיל אַבּוּ סַמְרַה בַּאשַׁא (בערבית: محمد عبد الجليل أبو سمرة باشا; 1887–) היה פוליטיקאי ועורך דין מצרי, מבכירי מפלגת הליברליים החוקתיים. אבו סמרה נולד בכפר בדואי אל-קדים שבמחוז א-דקהלייה. למד משפטים בצרפת. כיהן כחבר הפרלמנט המצרי ומונה לשר לעניינים חברתיים בממשלתו הראשונה של חוסיין סירי ב-18 בנובמבר 1940, וכיהן בתפקיד זה למשך שבעה חודשים, עת עבר לכהן בתפקיד שר האספקה ב-26 ביוני 1941 לתקופה בת כחודש. הוא גם כיהן כשר לעניינים חברתיים בממשלתו השלישית של אסמאעיל סידקי למן 16 בפברואר 1946 עד שמונה לשר המדינה בממשלה זו ב-9 בדצמבר באותה שנה. יצחק בן יעקב, מיניסטר סוציאלי–מונע מעשי צדקה, דבר, 8 ביולי 1946 "אבו סמרה, עבד אלג׳ליל", האנציקלופדיה העברית (כרך א, עמ' 79), חברה להוצאת אנציקלופדיות, תשכ"ט. ערך זה הוא קצרמר בנושא אישים ובנושא מצרים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "עבד אל-גליל אבו סמרה".
מור אים המד

מוֹר אִם הֶמְד (בגרמנית: Mohr im Hemd; מילולית: "מורי בחולצה") הוא קינוח מהמטבח האוסטרי. הקינוח המרשים מורכב מפודינג שוקולד בציפוי קצפת, ומכאן שמו. בעידן המודרני, המנה מוכנה לעיתים קרובות עם פירורי לחם ליצירת עיסה מוצקה, הדומה לעוגת שוקולד מותך או קוגלהוף מיניאטורי ומוגשת עם סירופ שוקולד וקצפת. מתכונים ישנים יותר דומים יותר לחביצת שוקולד, כאשר המרכיבים העיקריים הם שוקולד וביצים. הקונוטציה הגזעית של שם המנה עוררה מחלוקת בעשורים האחרונים. בשנת 2012, ארגון זכויות האדם SOS Mitmensch מתח ביקורת פומבית על השם, והציע תחליפים כמו Kuchen mit Schlag (עוגה עם קצפת) לפי השימוש במטבח הווינאי. כמו כן, עם גידול מספר האזרחים השחורים באוסטריה ובגרמניה והידע הגובר על מצבם של הצוענים, השימוש במילים כמו "מורי" ו"צועני" נתפס יותר ויותר כגנאי. איגוד הסחר הגסטרונומי של לשכת המסחר הפדרלית הגרמנית השיקה המלצה בנושא זה גם בעלון התעשייה הפנימי שלו "Gastro Aktuell". כותרת המאמר שם היא: "האם באמת נחוצים שמות מזון 'מפלים'?". מדיה וקבצים בנושא מור אים המד בוויקישיתוף "Steamed Chocolate Pudding With Chocolate Sauce Recipe". NYT Cooking. נבדק ב-22 באוגוסט 2023. {{cite web}}: (עזרה) Knox, Ann (1958). Austrian Cooking. Spring Books. p. 167. Christie, Agatha (1946). The Hollow. Dodd, Mead & Co. p. 166. ISBN 0-425-06784-X. Chocolate, you know, and eggs—and then covered with whipped cream. Just the sort of sweet a foreigner would like for lunch. Brickner, Irene (7 במרץ 2012). "Vom "Mohr im Hemd" zum "Kuchen mit Schlag"". Der Standard (בגרמנית). ארכיון מ-7 בספטמבר 2022. {{cite news}}: (עזרה) ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
בדם שלנו

בדם שלנו (באנגלית: In Our Blood) היא מיני-סדרה טלוויזיה אוסטרלית דרמטית היסטורית שעלתה לשידור בתאגיד השידור האוסטרלי ב-19 במרץ 2023.‏ הסדרה מתארת את תגובתה של אוסטרליה למשבר האיידס. מייקל סאן מהגרדיאן העניק לסדרה שלושה כוכבים, ומתח ביקורת על הסדרה שאיננה קאמפית מספיק: "עבור סדרה על התנהגות ביזארית של קווירים, היא מאופקת מדי". צ'אד ארמסטרונג מ-The Queer Review העניק גם הוא שלושה כוכבים לסדרה, באומרו "על אף ההחמצה שבסדרה, יש בה כמה רגעים מבריקים והיא בהחלט משתפרת במחצית השנייה, תחת הבימוי של ניקולס ורסו, שמבין נכון את האיזון בין רגש אנושי אמיתי לוויזואליות מסוגננת". "בדם שלנו", במסד הנתונים הקולנועיים IMDb (באנגלית) Mangan, John (8 במרץ 2023), "The new TV role that brought Tim Draxl to tears", The Sydney Morning Herald {{citation}}: (עזרה) Knox, David (21 בפברואר 2023). "Airdate: In Our Blood". TV Tonight. נבדק ב-18 באוגוסט 2023. {{cite web}}: (עזרה) "In Our Blood to screen on ABC TV", Australian Arts Review, 14 במרץ 2023 {{citation}}: (עזרה) Sun, Michael (20 במרץ 2023), "In Our Blood review – a stirring musical drama about Australia's Aids crisis", The Guardian {{citation}}: (עזרה) Armstrong, Chad (28 במרץ 2023), "TV Review: In Our Blood ***", The Queer Review {{citation}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בדם שלנו".
חוסאם תקא

חוסאם תקא (בערבית: حسام تقا, בתעתיק מדויק: חסאם תקא; נולד ב-16 באוגוסט 2000 בתוניסיה) הוא כדורגלן תוניסאי המשחק בעמדת הקשר האחורי בקבוצת אספראנסה דה תוניס מליגת העל התוניסאית ובנבחרת תוניסיה. תקא גדל במחלקת הנוער של מונסתיר, ובשנת 2018 החל לשחק בקבוצה הבוגרת של המועדון במסגרת ליגת העל התוניסאית. בסך הכל ערך 83 הופעות ליגה במדי המועדון, בהן הבקיע שלושה שערים. הוא זכה עם המועדון בגביע התוניסאי. ב-3 ביולי 2023 חתם על חוזה לשלוש שנים באספראנסה דה תוניס מליגת העל התוניסאית. ב-17 בנובמבר 2023 ערך תקא את הופעת הבכורה שלו בנבחרת תוניסיה, בניצחון 4-0 על נבחרת סאו טומה ופרינסיפה במסגרת מוקדמות מונדיאל 2026. נכלל בסגל נבחרת תוניסיה לטורניר גביע אפריקה לאומות 2023. מונסתיר הגביע התוניסאי (3): 2019/2020 חוסאם תקא, באתר Transfermarkt חוסאם תקא, באתר Soccerway חוסאם תקא, באתר WorldFootball.net חוסאם תקא, באתר National Football Teams חוסאם תקא, באתר FootballDatabase.eu رسمي : حسام تقا مكشخ لمدة 3 سنوات בחשבון הפייסבוק הרשמי של אספראנסה דה תוניס, 3 ביולי 2023 (בערבית) La liste des joueurs convoqués pour participer à la CAN 2023+1 בחשבון הפייסבוק הרשמי של פדרציית הכדורגל התוניסאית, 28 בדצמבר 2023 (בצרפתית) ערך זה הוא קצרמר בנושא ספורט. אתם מוזמנים לתרום לוויקיפדיה ולהרחיב אותו.
מסחתי

מֶסחֶתי (בגאורגית: მესხეთი) או סאמצחה הוא אזור הררי ופרובינציה לשעבר של דרום מערב גאורגיה. השבטים הגאורגים הקדומים משקי-Meshki (מאוחר יותר מוסח-Moskh, והמוסיניקים, היו ילידי האזור הזה, שזוהו, בידי חלק מהמחברים כ-מושקי (Muški) מאסיה הקטנה, מהמאה ה-12 לפנה"ס, על פי מקורות אשוריים. רוב האוכלוסייה המסחתים הגאורגים כיום הם צאצאי שבטים אלו. המוסיניקים היו ממציאי המטלורגיה. במיליניום השני - המאה הרביעית לפנה"ס, מסחתי הייתה חלק מהממלכה הגאורגית דיאוחי (დიაოხი). המאה ה-4 לפנה"ס - המאה ה-6, חלק מממלכת איבריה. בין מאה העשירית ועד למאה ה-15, האזור היה חלק מהממלכה הגאורגית המאוחדת. במאה ה-16 מסחתי נכבשה וסופחה לאימפריה העות'מאנית. בשנים 1829-1917 האזור היה חלק מפרובינציית טביליסי. בשנים 1918-1921 חלק מהרפובליקה הדמוקרטית של גאורגיה, ובשנים 1921-1990 חלק ממחוז גאורגיה בברית המועצות. משנת 1990 מסחתי הפכה לפרובינציה בגאורגיה בשם סאמצחה-ג'אוואחתי. שותא רוסתוולי הטורקים המסחתים מדיה וקבצים בנושא מסחתי בוויקישיתוף הסגר למסחתים שחזרו הביתה מטורקיה
דאקואז

דאקואז (בצרפתית: Dacquoise) היא עוגת קינוח מהמטבח הצרפתי. העוגה עשויה משכבות של מקצפת (מרנג) שקדים ואגוזי לוז וקצפת או קרם חמאה (המרכיבים העיקריים בקרם חמאה הם חמאה וסוג כלשהו של סוכר) על בסיס ביסקוויט חמאתי. המונח דאקואז יכול להתייחס גם לשכבת מקצפת האגוזים עצמה. העוגה בדרך כלל מוגשת צוננת ומלווה בפירות. העוגה לוקחת את שמה מהצורה הנקבית של המילה הצרפתית dacquoise, כלומר 'של דאקס' (Dax, Landes), עיירה בת כ-10,000 תושבים בדרום מערב צרפת באזור הבאסקי, קרוב לגבול עם ספרד. צורה מסוימת של דאקואז היא marjolaine, שהמציא השף הצרפתי פרנאן פואן, שהוא ארוך ומלבני ומשלב שכבות מרנג שקדים ואגוזי לוז עם קרם חמאה שוקולד. עוגת קייב מדיה וקבצים בנושא דאקואז בוויקישיתוף Child, Julia; Simone Beck (1978). Mastering the Art of French Cooking, vol. 2. Harmondsworth: Penguin Books. p. 647. ISBN 0-14-046221-X. "What is marjolaine? The Great British Bake Off technical challenge explained". Radio Times. 5 באוקטובר 2016. {{cite web}}: (עזרה) ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דאקואז".
פרנסואה מוגה

פרנסואה-רז'י מוגה (בצרפתית: François-Régis Mughe; נולד ב-16 ביוני 2004 בדואלה שבקמרון) הוא כדורגלן קמרוני המשחק בעמדת הקשר ההתקפי בקבוצת אולימפיק מרסיי מליגת העל הצרפתית ובנבחרת קמרון. מוגה גדל במחלקת הנוער של EF בראסרייה הקמרונית. ב-24 ביוני 2022 חם באולימפיק מרסיי מליגת העל הצרפתית, והחל לשחק בקבוצת המילואים של המועדון. בשנת 2023 החל לשחק בקבוצה הראשונה של המועדון. מוגה נכלל בסגל נבחרת קמרון לטורניר גביע אפריקה לאומות 2023, על-אף שלא ערך הופעות במדי הנבחרת עד למועד הזימון, אולם בהמשך סירב לזימון. פרנסואה מוגה, באתר Transfermarkt פרנסואה מוגה, באתר Soccerway פרנסואה מוגה, באתר BDFutbol פרנסואה מוגה, באתר FootballDatabase.eu Liste des Lions Indomptables sélectionnés pour la CAN 2023 בחשבון הפייסבוק הרשמי של פדרציית הכדורגל הקמרונית, 28 בדצמבר 2023 (בצרפתית) Cameroun : Song remplace Mughe pour la CAN (officiel) באתר Afrik Foot, ‏ 4 בינואר 2024 (בצרפתית) ערך זה הוא קצרמר בנושא ספורט. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פרנסואה מוגה".